|  |  |
| --- | --- |
|  | **EVALUARE**  **”DO NO SIGNIFICANT HARM”**  **Programul Regional SUD-VEST Oltenia**  **2021-2027** |

**EVALUARE ”DO NO SIGNIFICANT HARM”**

**PR SUD-VEST OLTENIA 2021-2027**

Acest document are drept scop realizarea analizei conform metodologiei recomandate pentru respectarea principiului ”Do Not Significant Harm” în cadrul PR Sud-Vest Oltenia 2021-2027, în concordanță cu articolul 9 – Principii orizontale – din Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize (RDC), conform căruia obiectivele fondurilor trebuie să țină seama de principiul de „a nu prejudicia în mod semnificativ”.

Principiul de „a nu prejudicia în mod semnificativ” trebuie interpretat în sensul articolului 17 din Regulamentul (UE) 2020/852 privind instituirea unui cadru de facilitare a investițiilor durabile (Regulamentul privind Taxonomia) , care definește noțiunea de „prejudiciere în mod semnificativ” pentru șase obiective de mediu, respectiv:

1. Se consideră că o activitate prejudiciază în mod semnificativ ***atenuarea schimbărilor climatice***în cazul în care activitatea respectivă generează emisii semnificative de gaze cu efect de seră (GES).
2. Se consideră că o activitate prejudiciază în mod semnificativ ***adaptarea la schimbările climatice***în cazul în care activitatea respectivă duce la creșterea efectului negativ al climatului actual și al climatului preconizat în viitor asupra activității în sine sau asupra persoanelor, asupra naturii sau asupra activelor.
3. Se consideră că o activitate prejudiciază în mod semnificativ ***utilizarea durabilă și protejarea resurselor de apă și a celor marine*** în cazul în care activitatea respectivă este nocivă pentru starea bună sau pentru potențialul ecologic bun al corpurilor de apă, inclusiv al apelor de suprafață și subterane, sau starea ecologică bună a apelor marine.
4. Se consideră că o activitate prejudiciază în mod semnificativ ***economia circulară***, inclusiv prevenirea generării de deșeuri și reciclarea acestora, în cazul în care activitatea respectivă duce la ineficiențe semnificative în utilizarea materialelor sau în utilizarea directă sau indirectă a resurselor naturale, la o creștere semnificativă a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului.
5. Se consideră că o activitate prejudiciază în mod semnificativ ***prevenirea și controlul poluării***în cazul în care activitatea respectivă duce la o creștere semnificativă a emisiilor de poluanți în aer, apă sau sol.
6. Se consideră că o activitate economică prejudiciază în mod semnificativ ***protecția și refacerea biodiversității și a ecosistemelor***în cazul în care activitatea respectivă este nocivă în mod semnificativ pentru condiția bună și reziliența ecosistemelor sau nocivă pentru stadiul de conservare a habitatelor și a speciilor, inclusiv a celor de interes pentru Uniune.

Evaluarea efectelor asupra celor șase obiective de mediu menționate mai sus a avut la bază listele de verificare și exemplele privind modul de punere în aplicare a evaluării conform principiului DNSH cuprinse în Ghidul oferit de COM în luna februarie 2021.

Obiectivul general al Programului Regional Sud-Vest Oltenia 2021 – 2027 (PORSVO) vizează *stimularea dezvoltării durabile și echilibrate în regiunea Sud-Vest Oltenia, care să conducă la îmbunătățirea calității vieții comunităților locale prin sprijinirea capacității de inovare și digitalizare a administrație publice locale și economice regionale, dezvoltarea sustenabilă a infrastructurii și a serviciilor și valorificarea potențialului cultural și turistic al regiunii*.

Schimbările climatice și degradarea mediului reprezintă două dintre cele mai grave amenințări ale lumii, iar Agenda 2030 pentru dezvoltarea durabilă promovează echilibrul între cele trei dimensiuni ale dezvoltării durabile – economică, socială şi de mediu.

Agenda 2030 este corelată cu Pactul Verde european (European Green Deal) care definește strategia de dezvoltare a UE spre a deveni primul continent neutru din punct de vedere climatic până în 2050.

Astfel, Pactul Verde European transformă provocările climatice și de mediu în oportunități, prin demersul de reducere a emisiilor nete de gaze cu efect de seră la zero până în 2050, prin reducerea poluării și restaurarea biodiversității.

Potrivit Ghidului oferit de COM în luna februarie 2021 și Regulamentului privind taxonomia, evaluarea pe principiul DNSH trebuie efectuată la nivelul fiecărei măsuri propuse în plan.

Astfel, pentru PR SV Oltenia 2021-2027 evaluarea pe principiul de „a nu prejudicia în mod semnificativ” se realizează la nivelul acțiunilor indicative pentru fiecare obiectiv specific selectat.

Acțiunile indicative au rezultat ca urmare a selectării codurilor de intervenție din Anexa 1 a RDC.

**Verificare respectare principiu DNSH in cadrul operatiunilor de sprijin pentru conservarea, îmbunătățirea sau extinderea infrastructurii verzi-albastre**

**Prioritatea 3 – Eficiență energetică și infrastructură verde**

### O.S. b(vii) Creșterea protecției și conservării naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare

Descrierea măsurii: Acțiunile indicative au rezultat din selectarea codului de intervenție **079** - Protecția naturii și a biodiversității, patrimoniul natural și resursele naturale, infrastructura verde și cea albastră.

Potrivit RDC – Anexa 1, acest cod de intervenție contribuie în proporție de 40% la obiectivul privind schimbările climatice și de 100% la sprijinului acordat obiectivelor de mediu.

Vor fi finanțate următoarele tipuri de investiții**:**

1. Modernizarea /extinderea spațiilor verzi existente, crearea de spații verzi prin reconversia și /sau reutilizarea spațiilor și terenurilor abandonate, degradate, a altor terenuri urbane și transformarea lor în zone verzi, inclusiv crearea / extinderea coridoarelor verzi la nivelul zonelor urbane;

2. Amenajarea infrastructurii albastre: zone umede (mlaștini), lacuri, protecția lacurilor și cursurilor de apă (zona de maluri și zona de deasupra malurilor) doar în cadrul unor proiecte care includ o componentă de infrastructura verde;

3. Înlocuirea și/sau racordarea la utilități publice a terenului obiect al investiției; realizarea de sisteme de irigații/sisteme de iluminat inteligent pentru spațiile amenajate, supraveghere.

**1. Modernizarea /extinderea spațiilor verzi existente, crearea de spații verzi prin reconversia și /sau reutilizarea spațiilor și terenurilor abandonate, degradate, a altor terenuri urbane și transformarea lor în zone verzi, inclusiv crearea / extinderea coridoarelor verzi la nivelul zonelor urbane**

Intervențiile au ca scop conservarea și protejarea ecosistemului natural și vor contribui în mod clar la îmbunătățirea condițiilor de viață ale cetățenilor, satisfacerea nevoii de agrement și recreere a populaţiei, îmbunătățirea aspectului estetic al orașelor. Intervențiile pot viza: parcuri și grădini publice, păduri urbane, grădini botanice, spații verzi permeabile, spații verzi naturale și semi-naturale urbane.

Reducerea nivelului de poluare poate fi considerata un beneficiu indirect al implementării proiectelor.

În cadrul proiectelor, se vor finanța (limitat prin Ghidul Solicitantului) și obiecte conexe obiectivului de investiție (modernizarea, reabilitarea străzilor urbane ce asigură accesul direct către obiectiv, iluminat~~,~~ etc.).

A fost parcursă procedura de evaluare adecvată pentru PR SV Oltenia 2021-2027 în urma căreia s-a decis că programul nu este susceptibil a avea impact negativ semnificativ asupra ariilor naturale protejate. Pentru PR SV Oltenia 2021-2027 s-a finalizat, în momentul de față, procedura de evaluare strategică de mediu, în conformitate cu Directiva SEA și HG 1076/ 2004, urmând emiterea Avizului de mediu. Pentru toate proiectele se vor respecta concluziile și recomandările rezultate din etapa de evaluare strategică și din Avizul de mediu.

**Partea 1- Filtrarea celor 6 obiective de mediu pentru a identifica pe cale care necesită o evaluare de fond**

| **Indicați care dintre obiectivele de mediu de mai jos necesită o evaluare de fond DNSH a măsurii** | **Da** | **Nu** | **Justificare în cazul selectării răspunsului „Nu”** |
| --- | --- | --- | --- |
| Atenuarea schimbărilor climatice |  | X | Acțiunea propusă nu generează emisii semnificative de gaze cu efect de seră.  Regiunea Sud-Vest Oltenia se situează, în 2020, peste standardul european în ceea ce privește suprafața de spațiu verde urban pe cap de locuitor din zona urbana: 26 mp/loc. standard UE – 20,5 mp/loc. medie România – 27,9 mp/loc. medie Reg. SV Oltenia 31,5 mp/loc.  Cu toate ca este un aspect pozitiv, mai este loc pentru îmbunătățirea calității vieții cetățenilor și scăderea poluării în mediul urban.  Prin acțiunea propusă, se urmărește creșterea suprafețelor spațiilor verzi precum și a calității acestora, ceea ce va determina reducerea gazelor cu efect de seră, dar și a poluanților fonici, cu efecte pozitive asupra condițiilor de viață ale cetățenilor și a stării lor de sănătate.  Codul de intervenție contribuie în proporție de 40% la obiectivul privind schimbările climatice, astfel este considerat conform cu principiul DNSH. |
| Adaptarea la schimbările climatice |  | x | Acțiunea propusă nu duce la creșterea efectului negativ al climatului actual și al climatului preconizat asupra activității în sine sau asupra persoanelor, naturii sau activelor.  În mare parte, încălzirea este cauzată de creșterea concentrațiilor atmosferice ale gazelor cu efect de seră ca urmare a emisiilor rezultate din activitățile omului. Prin acțiunea propusă, beneficiile potențiale derivate din creșterea suprafeței și calității spațiilor verzi includ: reducerea emisiilor GES, atenuarea efectelor insulelor de căldură, reducerea riscului de inundații, îmbunătățirea sănătății și a bunăstării, sprijinirea biodiversității și buna funcționare a ecosistemelor.  Având în vedere cele de mai sus, se poate aprecia că acțiunea propusă este conformă cu obiectivul privind adaptarea la schimbările climatice. |
| Utilizarea durabilă și protejarea resurselor de apă și a celor marine |  | x | Acțiunea nu este de natură să afecteze cursurile de apă, starea bună sau potențialul ecologic bun al cursurilor de apă în conformitate cu cerințele Directivei-cadru privind apa (Directiva 2000/60/CE) transpusă în legislația națională prin Legea 310/2004 pentru modificarea şi completarea Legii apelor nr. 107/1996 și nu va duce la creșterea stresului hidric. Măsura va contribui la protejarea resurselor de apă ca efect al creșterii suprafețelor verzi, deoarece se va mări capacitatea solului de a reține apa, reducând astfel și eroziunea hidrică și eoliană sau riscul de inundații. |
| Economia circulară, inclusiv prevenirea și reciclarea deșeurilor |  | x | Acțiunea propusă este conformă cu principiile produselor durabile și cu ierarhia deșeurilor, acordând prioritate prevenirii generării de deșeuri și nu are un impact previzibil semnificativ asupra obiectivului de mediu privind economia circulară.  Acțiunea propusă se va axa pe nevoia de optimizare a consumurilor de resurse pentru a preveni, a reduce risipa și a se promova reutilizarea. Se va urmări limitarea generării de deșeuri, în conformitate cu Protocolul UE de gestionare a deșeurilor și cu obiectivele Planului Naţional de Gestionare a Deşeurilor aprobat prin HG nr. 942/20.12.2017 și cu articolul 28 din Directiva 2008/98/CE.  În toate etapele proiectului se va menţine evidenţa gestiunii deşeurilor conform Legii nr. 211/2011 privind regimul deşeurilor, cu modificările şi completările ulterioare, HG nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările şi completările ulterioare şi respectiv Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare.  În ceea ce priveşte deşeurile recuperabile rezultate pe perioada executării lucrărilor, constructorul se va asigura că cel puţin 70% (în greutate) din deșeurile nepericuloase rezultate din construcții și demolări (cu excepția materialelor naturale definite în categoria 17 05 04 - pământ și pietriș altele decât cele vizate la rubrica 17 05 03 din lista europeană a deșeurilor stabilită prin Decizia 2000/532/CE a Comisiei, preluată în HG nr. 856/2002, cu modificările și completările ulterioare) și generate pe șantier vor fi pregătite, respectiv sortate pentru reutilizare, reciclare și alte operațiuni de valorificare material, inclusiv operațiuni de umplere care utilizează deșeuri pentru a înlocui alte materiale, în conformitate cu ierarhia deșeurilor și cu Protocolul UE de gestionare a deșeurilor din construcții și demolări.  Acțiunea propusă va sprijini circularitatea și va demonstra, în conformitate cu standardele aplicabile, modul în care sunt proiectate astfel încât să fie mai eficiente din punctul de vedere al utilizării resurselor, adaptabile, flexibile și demontabile. |
| Prevenirea și controlul poluării în aer, apă sau sol |  | x | Prin respectarea legislației existente cu privire la realizarea și extinderea zonelor verzi (Legea nr. 24/2007 – privind reglementarea şi administrarea spaţiilor verzi din zonele urbane) sunt evitate efectele negative cu privire la poluarea aerului, apei sau solului.  Pe parcursul realizării lucrărilor, nu vor fi utilizate substanțe chimice nocive.  Pentru evitarea potenţialelor efecte negative asupra calităţii aerului, apei și solului pe durata lucrărilor se vor sprijini următoarele recomandări:   * folosirea utilajelor dotate cu motoare performante (EURO 4 sau EURO 5), circularea cu viteză redusă (maxim 30 km/h) și eșalonarea lucrărilor (pentru a se evita funcționarea simultană a unui număr mare de echipamente); * umectarea suprafețelor care pot genera praf (mai ales în situațiile cu vânt puternic); * aplicarea, în măsura în care se recomandă, pe elementele constructive de vopsea ecologică pentru lemn și metal (pe bază de apă, ulei de în etc.). * evitarea depozitării pe sol a materialelor care, în urma expunerii la precipitații, conduc la infiltrații pentru sol și acviferul freatic (prin impermeabilizarea suprafețelor de depozitare); * proiectele de amenajare vor prevedea soluții tehnice care să prevină dislocarea solului, formarea de noroi și scurgerea acestuia în rețelele de canalizare, colmatarea sistemelor de preluare a apelor pluviale.   De asemenea, partea aplicabilă a legislației UE în materie de mediu, respectiv Directiva SEA (2001/42/CE), Directiva Păsări (2009/147/CE), Directiva Habitate (92/43/CEE), transpuse în legislația națională prin H.G 1076/ 2004 și O.U.G. nr. 57/ 2007 (cu modificările și completările ulterioare) a fost respectată și au fost acordate avizele relevante. |
| Protecția și restaurarea biodiversității și a ecosistemelor |  | x | Măsurile propuse vor avea un efect pozitiv în ceea ce privește creșterea biodiversității în zonele deficitare în spații verzi. Acțiunea propusă este aliniată Strategiei UE privind infrastructurile ecologice care urmărește inversarea acestor tendințe de reducere a suprafeței spațiilor verzi și stoparea pierderii ecosistemelor verzi și cu Strategia în domeniul biodiversității pentru 2030 (Pactul verde european), care pune un accent pe înverzirea zonelor urbane și periurbane și pe creșterea biodiversității în spațiile urbane.  Acțiunea indicativă nu are un impact previzibil semnificativ asupra acestui obiectiv de mediu, ținând seama de efectele directe și indirecte primare pe întreaga durată a ciclului de viață. Investițiile efectuate în vederea creării și extinderii zonelor verzinu prezintă potențial impact negativ asupra speciilor și habitatelor prezente în siturile Natura 2000, în conformitate cu O.U.G nr. 57/ 2007 (cu modificările și completările ulterioare), care compatibilizează legislația națională cu cea a Uniunii Europene în domeniul protecției naturii și ținând cont de prevederile Directivei 2009/147/CE privind conservarea păsărilor sălbatice și ale Directivei 92/43/CEE privind conservarea habitatelor naturale și a speciilor de floră și faună sălbatice.  De asemenea, PR Sud-Vest Oltenia 2021-2027 a fost supus procedurii de evaluare adecvată potrivit căreia această acțiune nu face obiectul unei astfel de evaluări. |

**2. Amenajarea infrastructurii albastre: zone umede (mlaștini), lacuri, protecția lacurilor și cursurilor de apă (zona de maluri și zona de deasupra malurilor) doar în cadrul unor proiecte care includ o componentă de infrastructura verde.**

Activitatea prevede, în principal investiții în amenajarea infrastructurii albastre: zone umede (mlaștini), lacuri, protecția lacurilor și cursurilor de apă (zona de maluri și zona de deasupra malurilor) doar în cadrul unor proiecte care includ o componentă de infrastructură verde.

Intervențiile au ca scop conservarea și protejarea ecosistemului natural și vor contribui în mod clar la îmbunătățirea condițiilor de viață ale cetățenilor, satisfacerea nevoii de agrement și recreere a populaţiei, îmbunătățirea aspectului estetic al orașelor. Intervențiile pot viza: amenajarea de terenuri slab utilizate sau abandonate, păduri, tufișuri, pajiști, zone umede (mlaștini), lacuri.

Reducerea nivelului de poluare poate fi considerată un beneficiu indirect al implementării proiectelor.

În cadrul proiectelor, se vor finanța (limitat prin Ghidul Solicitantului) și obiecte conexe obiectivului de investiție (modernizarea, reabilitarea străzilor urbane ce asigură accesul direct către obiectiv, iluminat, etc.).

A fost parcursă procedura de evaluare adecvată pentru PR Sud-Vest Oltenia 2021-2027 în urma căreia s-a decis că programul nu este susceptibil a avea impact negativ semnificativ asupra ariilor naturale protejate. Pentru PR Sud-Vest Oltenia 2021-2027 s-a finalizat, în momentul de față, procedura de evaluare strategică de mediu, în conformitate cu Directiva SEA și HG 1076/ 2004, care se va finaliza cu emiterea Avizului de mediu. Pentru toate proiectele se vor respecta concluziile și recomandările rezultate din etapa de evaluare strategică și din Avizul de mediu.

**Partea 1- Filtrarea celor 6 obiective de mediu pentru a le identifica pe cele care necesită o evaluare de fond**

| **Indicați care dintre obiectivele de mediu de mai jos necesită o evaluare de fond DNSH a măsurii** | **Da** | **Nu** | **Justificare în cazul selectării răspunsului „Nu”** |
| --- | --- | --- | --- |
| Atenuarea schimbărilor climatice |  | x | Acțiunea propusă nu generează emisii semnificative de gaze cu efect de seră și nu are niciun impact previzibil sau are un impact previzibil nesemnificativ asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață, având în vedere natura sa și, ca atare, este considerată conformă cu principiul DNSH pentru obiectivul relevant.  Infrastructura ecologică contribuie la atenuarea schimbărilor climatice, deoarece susține reducerea volumul de CO2 din atmosferă prin sechestrarea directă a carbonului. Integrarea elementelor ecologice (acoperișuri și pereți verzi, pavaje permeabile etc.) conduce la scăderea consumului de energie și a emisiilor generate de clădiri. De asemenea, contribuie la reducerea cantității de apă și apă reziduală pompată și tratată și a cererii de energie aferente. |
| Adaptarea la schimbările climatice |  | x | Acțiunea propusă nu duce la creșterea efectului negativ al climatului actual și al climatului preconizat asupra activității în sine sau asupra persoanelor, naturii sau activelor.  Infrastructura ecologică este una dintre cele mai eficace măsuri de adaptare la schimbările climatice cu aplicabilitate în mediul urban – atenuează impactul negativ al fenomenelor meteorologice extreme tot mai frecvente (valuri de căldură/valuri de frig, inundații/secetă, ploi torențiale). |
| Utilizarea durabilă și protejarea resurselor de apă și a celor marine |  | x | Acțiunea nu este de natură să afecteze cursurile de apă, starea bună sau potențialul ecologic bun al cursurilor de apă. Măsura va contribui la protejarea resurselor de apă, gestionarea eficientă a acestora, precum și la refolosirea lor pentru zonele aride în conformitate cu Directiva - cadru a UE privind apa (Directiva 2000/60/EC). |
| Economia circulară, inclusiv prevenirea și reciclarea deșeurilor |  | x | Acțiunea propusă nu are un impact previzibil semnificativ asupra obiectivului de mediu privind economia circulară inclusiv prevenirea și reciclarea deșeurilor întrucât investițiile aferente (zone umede (mlaștini), lacuri, protecția lacurilor și cursurilor de apă (zona de maluri și zona de deasupra malurilor) vor fi realizate luând în considerare nevoia de optimizare a consumurilor de resurse pentru a preveni și a reduce risipa precum și cu scopul de a promova reutilizarea.Economia circulară, care este parte componentă a dezvoltării durabile, aduce în prim plan nevoia de optimizare a consumurilor de resurse pentru a preveni, a reduce risipa și a se promova reutilizarea.  Gestionarea deşeurilor rezultate în toate etapele de amenajarea se va realiza în linie cu obiectivele de reducere a cantităţilor de deşeuri generate şi de maximizare a reutilizării şi reciclării, în conformitate cu Protocolul UE de gestionare a deșeurilor și cu obiectivele Planului Naţional de Gestionare a Deşeurilor aprobat prin HG nr. 942/20.12.2017 și cu articolul 28 din Directiva 2008/98/CE.  În toate etapele proiectelor se va menţine evidenţa gestiunii deşeurilor conform Legii nr. 211/2011 privind regimul deşeurilor, cu modificările şi completările ulterioare, HG nr. 856/2002 privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase, cu modificările şi completările ulterioare şi respectiv Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare.  În conformitate cu prevederile Deciziei nr. 2000/532/CE a Comisiei, preluată în legislaţia naţională prin HG nr. 856/2002, cu modificările și completările ulterioare, lucrările nu presupun utilizarea unor categorii de materiale care să poată fi încadrate în categoria substanțelor toxice și periculoase.  Acțiunea propusă va sprijini circularitatea în conformitate cu Directiva UE (91/271/EEC) privind Tratarea Apei Uzate Urbane. |
| Prevenirea și controlul poluării în aer, apă sau sol |  | x | Investițiile propuse nu conduc la creșterea semnificativă de poluanți în aer, apă sau sol având ca rezultat final reducerea poluării.  În concordanță cu principiile Uniunii Europene în domeniile politicii de mediu, se va avea în vedere evitarea oricăror acțiuni care au efecte negative asupra componentelor mediului sau creează un risc semnificativ pentru sănătatea umană.  Se estimează că poluarea aerului în timpul perioadei de execuţie a lucrărilor nu va depăși limitele maxime permise, este temporară (în timpul executării lucrărilor), intermitentă (în funcţie de programul de lucru şi de graficul lucrărilor), nu este concentrată doar în frontul de lucru (unele surse sunt mobile) nefiind astfel de natură să afecteze semnificativ acest obiectiv de mediu.  Riscurile de degradare a mediului legate de conservarea calității apei și evitarea stresului de apă sunt identificate și abordate cu scopul de a atinge o stare bună a apei și un potențial ecologic bun, astfel cum sunt definite la articolul 2 punctele (22) și (23) din Regulament (UE) 2020/852, în conformitate cu Directiva 2000/60/CE a Parlamentului European și a Consiliului și a unui plan de gestionare a utilizării și protecției apei, elaborat în baza acestuia pentru corpul sau corpurile de apă potențial afectate, în consultare cu părțile interesate relevante.  Pe perioada execuției lucrărilor se va acorda o atenție deosebită depozitării adecvate a deșeurilor (în locuri bine stabilite, cu asigurarea protecției adecvate) pentru a fi evitate infiltrațiile și poluarea solului sau a acviferelor în caz de ploaie. |
| Protecția și restaurarea biodiversității și a ecosistemelor |  | x | Prin reducerea poluării și a pierderilor de apă investițiile propuse contribuie la refacerea biodiversității sau la refacerea ecosistemelor acvatice sau a ecosistemelor care depind de apă, întrucât infrastructurile ecologice reprezentă una dintre cele mai viabile opțiuni de a crește numărul de coridoare ecologice verzi și albastre și, în acest mod, de a contribui la protejarea biodiversității.  Acţiunea indicativă nu prezintă potențial impact negativ asupra speciilor și habitatelor prezente în siturile Natura 2000, Patrimoniul UNESCO sau alte zone protejate, în conformitate cu O.U.G nr. 57/2007 (cu modificările și completările ulterioare), care compatibilizează legislația națională cu cea a Uniunii Europene în domeniul protecției naturii ținând cont de prevederile Directivei 2009/147/CE privind conservarea păsărilor sălbatice și ale Directivei 92/43/CEE privind conservarea habitatelor naturale și a speciilor de floră și faună sălbatice. |

**3. Înlocuirea și/sau racordarea la utilități publice a terenului obiect al investiției; realizarea de sisteme de irigații/sisteme de iluminat inteligent pentru spațiile amenajate, supraveghere.**

Activitatea prevede, în principal investiții în măsuri auxiliare ca de exemplu: dotarea spațiilor verzi cu foișoare, pergole, grupuri sanitare, spații pentru întreținere/vestiare, alei, scene, piste pentru bicicliști, trotuare, mobilier urban confecționat din materiale prietenoase cu mediul (bănci, coșuri de gunoi, toalete ecologice, suporturi biciclete, împrejmuire), crearea de facilități pentru recreere pe terenurile amenajate (hotspot-uri Wi-Fi, zone speciale amenajate pentru sport, locuri de joacă pentru copii etc.), investiții în înlocuirea și/sau racordarea la utilități publice a terenului obiect al investiției; realizarea de sisteme de irigații/sisteme de iluminat inteligent pentru spațiile amenajate, supraveghere.

Intervențiile au ca scop conservarea și protejarea ecosistemului natural și vor contribui în mod clar la îmbunătățirea condițiilor de viață ale cetățenilor, satisfacerea nevoii de agrement și recreere a populaţiei, îmbunătățirea aspectului estetic al orașelor. Intervențiile pot viza: parcuri și grădini publice, păduri urbane, grădini botanice, spații verzi permeabile, spații verzi naturale și semi-naturale urbane.

Reducerea nivelului de poluare poate fi considerata un beneficiu indirect al implementării proiectelor.

A fost parcursă procedura de evaluare adecvată pentru PR Sud-Vest Oltenia 2021-2027 în urma căreia s-a decis că programul nu este susceptibil a avea impact negativ semnificativ asupra ariilor naturale protejate. Pentru PR Sud-Vest Oltenia 2021-2027 s-a finalizat, în momentul de față, procedura de evaluare strategică de mediu, în conformitate cu Directiva SEA și HG 1076/ 2004, care se va finaliza cu emiterea Avizului de mediu. Pentru toate proiectele se vor respecta concluziile și recomandările rezultate din etapa de evaluare strategică și din Avizul de mediu.

**Partea 1- Filtrarea celor 6 obiective de mediu pentru a le identifica pe cele care necesită o evaluare de fond**

| **Indicați care dintre obiectivele de mediu de mai jos necesită o evaluare de fond DNSH a măsurii** | **Da** | **Nu** | **Justificare în cazul selectării răspunsului „Nu”** |
| --- | --- | --- | --- |
| Atenuarea schimbărilor climatice |  | x | Acțiunea propusă nu generează emisii semnificative de gaze cu efect de seră și nu are niciun impact negativ previzibil asupra obiectivului de mediu legat de efectele directe și indirecte primare ale măsurii pe parcursul întregului său ciclu de viață. În cadrul procesului de realizare a infrastructurii se va avea în vedere utilizarea de materiale și practici care să nu conducă la o creștere semnificativă de poluanți în aer, cu precădere GES.  Totodată, codul de intervenție contribuie în proporție de 40% la obiectivul privind schimbările climatice, astfel este considerat conform cu principiul DNSH. |
| Adaptarea la schimbările climatice |  | x | Acțiunea nu are impact asupra obiectivului de adaptare la schimbărilor climatice și, ca atare, este considerată conformă cu principiul DNSH pentru obiectivul relevant. |
| Utilizarea durabilă și protejarea resurselor de apă și a celor marine |  | x | Acțiunea nu este de natură să afecteze cursurile de apă, starea bună sau potențialul ecologic bun al cursurilor de apă și nu contribuie la creșterea stresului hidric.  Măsura va contribui la protejarea resurselor de apă, gestionarea eficientă a acestora, precum și la refolosirea lor pentru zonele aride în conformitate cu Directiva - cadru a UE privind apa (Directiva 2000/60/EC). |
| Economia circulară, inclusiv prevenirea și reciclarea deșeurilor |  | x | Acțiunea nu are impact și nu duce la ineficiențe în utilizarea materialelor sau în utilizarea directă sau indirectă a resurselor naturale, la o creștere semnificativă a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului.  Gestionarea deşeurilor rezultate în etapa dezvoltării infrastructurii proprii va respecta obiectivele de reducere a cantităţilor de deşeuri generate şi de maximizare a reutilizării şi reciclării, în linie cu obiectivele Planului Naţional de Gestionare a Deşeurilor aprobat prin HG nr. 942/20.12.2017 și cu articolul 28 din Directiva 2008/98/CE, modificată prin Directiva (UE) 2018/851.  Operatorul economic care efectuează lucrările are obligația de a colecta selectiv potențialele deşeuri rezultate, în funcţie de caracteristicile lor, de a le transporta în depozite autorizate sau preda unor operatori economici autorizați în scopul valorificării lor, în conformitate cu legislația în vigoare.  Vor fi utilizate doar materiale conforme cu principiile produselor durabile și cu ierarhia deșeurilor, acordând prioritate prevenirii generării de deșeuri. |
| Prevenirea și controlul poluării în aer, apă sau sol | x |  |  |
| Protecția și restaurarea biodiversității și a ecosistemelor |  | x | Acţiunea indicativă nu prezintă potențial impact negativ asupra speciilor și habitatelor prezente în siturile Natura 2000, Patrimoniul UNESCO sau alte zone protejate, în conformitate cu O.U.G nr. 57/2007 (cu modificările și completările ulterioare), care compatibilizează legislația națională cu cea a Uniunii Europene în domeniul protecției naturii ținând cont de prevederile Directivei 2009/147/CE privind conservarea păsărilor sălbatice și ale Directivei 92/43/CEE privind conservarea habitatelor naturale și a speciilor de floră și faună sălbatice. |

**Partea 2 – Evaluarea de fond conform principiului DNSH pentru obiectivele de mediu care o impun**

| **Întrebări** | **Nu** | **Justificare de fond** |
| --- | --- | --- |
| *Prevenirea și controlul poluării:*  *-* Se preconizează că măsura va duce la o creștere semnificativă a emisiilor de poluanți în aer, apă sau sol? | x | Investițiile propuse nu conduc la creșterea semnificativă de poluanți în aer, apă sau sol având ca rezultat final reducerea poluării.  Emisiile de poluanți atmosferici au un caracter temporar, doar în perioada de execuție a lucrărilor, și nu vor depăși prevederile legale în vigoare (Legea 104/2011 privind calitatea aerului înconjurător).  În perioada executării lucrărilor pentru realizarea de alei, scene, piste pentru bicicliști, trotuare, înlocuirea și/sau racordarea la utilități publice a terenului obiect al investiției, respectiv realizarea de sisteme de irigații/sisteme de iluminat inteligent și supraveghere impactul produs asupra calității apelor este redus și punctiform.  Impactul asupra solului va fi cu precădere unul fizic și mecanic, pe durata realizării lucrărilor, fără a aduce prejudicii semnificative și pe termen lung acestei componente. În cazul în care se vor realiza decopertări, solul rezultat va fi utilizat pentru umpluturi sau nivelări de suprafețe.  Pentru a se evita riscul de creștere a emisiilor de poluanți în aer, apă sau sol pe durata se recomandă următoarele măsuri cu caracter general:   * se vor utiliza utilaje eficiente și fiabile cu nivel redus de emisii; * utilajele și echipamentele se vor menține în condiții optime de funcționare prin monitorizarea periodică a stării tehnice în vederea evitării pierderilor de ulei sau combustibil; * suprafețele vor fi umectate (dacă este cazul) în timpul lucrărilor în vederea reducerii poluării cu praf; * aplicarea vopselelor pe elementele constructive se va face prin utilizarea unor cantităţi minime de vopsea, grund şi diluanţi şi aplicarea cu dispozitive speciale care asigură evacuări minime de COV-uri în atmosferă sau, acolo unde se poate, aplicarea unor vopsele ecologice (pe bază de apă, ulei de in etc.); * evitarea depozitării pe sol a materialelor care, în urma expunerii la precipitații, conduc la infiltrații pentru sol și acviferul freatic (prin impermeabilizarea suprafețelor de depozitare); * zonele de lucru se vor dota cu materiale absorbante şi/sau substanţe neutralizatoare pentru intervenție rapidă în caz de poluare accidentală generată de pierderi de carburanţi şi/sau lubrifianţi; * se va evita decopertarea inutilă a stratului vegetal. |

Avand in vedere analiza celor trei tipuri de activitati se poate concluziona ca investitiile finantate in cadrul acestei prioritati nu prejudiciaza in mod semnificativ niciunul din obiectivele de mediu prevazute la art. 9 al Regulamentul (UE) 852/2020 si au o contributie substantiala la cel putin trei dintre ele: atenuarea schimbarilor climatice, prevenirea si controlul poluarii si protectia si refacerea biodiversitatii.

Cu toate acestea se recomanda implementarea unor masuri de atenuare a riscurilor, in special pe perioada de executie a lucrarilor.

**Masuri de atenuare a riscurilor**

|  |  |
| --- | --- |
| **Aspecte legate de obiectivele de mediu** | **Măsuri minime obligatorii de atenuare/reducere a riscului identificat** |
| Atenuarea schimbărilor climatice: | Utilizarea unor materiale ecologice și durabile pentru construcția infrastructurilor verzi.  Utilizarea de surse de energie regenerabilă pentru a alimenta iluminatul stradal sau de tehnologii mai eficiente energetic pentru transportul public. |
| Adaptarea la schimbările climatice | Utilizarea plantelor native și adaptate la condițiile locale care necesită mai puțină apă și îngrijire și contribuie la menținerea biodiversității locale.  Utilizarea unor specii de plante native și rezistente la schimbările climatice, care nu necesită irigare sau pesticide. |
| Utilizarea durabilă și protejarea resurselor de apă și a celor marine | *În timpul lucrărilor de execuție, conform legislației naționale privind protecția mediului nu vor fi deversate ape uzate, reziduuri sau deșeuri de orice fel în apele de suprafață sau subterane, pe sol sau în subsol*  Utilizarea de sisteme de irigare eficiente poate reduce consumul de apă în zonele verzi, astfel încât să fie utilizată doar cantitatea necesară de apă pentru a menține sănătatea plantelor. Acest lucru poate reduce, de asemenea, costurile cu apa și energie necesare pentru pomparea acesteia |
| Tranziția către o economie circulară, inclusiv prevenirea generării de deșeuri și reciclarea acestora | Asigurarea unei bune gestionări a deșeurilor generate de proiect, prin reciclarea și compostarea acestora.  Implementarea unor sisteme eficiente de colectare și gestionare a deșeurilor, cu reciclarea cât mai multor materiale posibile.  In faza de execuție executantul lucrării va încheia contracte cu societăţi autorizate ce vor asigura eliminarea/valorificarea tuturor tipurilor de deşeuri generate. Toate deşeurile generate în urma proiectelor de investiţii, în toate etapele acestuia, vor fi depozitate temporar doar pe suprafeţe special amenajate în acest sens.  Deșeurile rezultate din activitățile de operare/întreținere vor fi gestionate similar cu deşeurile generate în perioada de construcţie. Se vor încheia contracte cu societăţi autorizate care vor asigura eliminarea/valorificarea tuturor tipurilor de deşeuri generate în etapa de operare/întreţinere a investiţiei.  Deşeurile de pământ natural necontaminat (steril + pamânt vegetal recuperat) se vor utiliza în lucrările de refacere a mediului, pentru umpluturi şi copertare a terenului nivelat iar o parte se va transporta la depozitul ecologic autorizat. |
| Prevenirea și controlul poluării | Pe perioada de executie se vor lua masurile necesare pentru reducerea zgomotului si a emisiilor de praf  Se vor folosi utilaje cu emisii reduse de noxe  Utilizarea de plante care absorb poluanții din aer pentru a reduce nivelurile de poluare atmosferică.  Utilizarea de soluri de calitate superioară, testarea solului înainte de plantare și utilizarea de metode de cultivare fără chimicale.  Utilizarea de plante care absorb nutrienții și substanțele chimice din apa de ploaie, utilizarea de sistem de colectare și filtrare a apei de ploaie și limitarea utilizării de pesticide și fertilizatori în zonele verzi.  Utilizarea de materiale ecologice și durabile pentru construcția de acoperișuri verzi și fațade verzi, care reduc emisiile de gaze cu efect de seră și prevenirea poluării solului și apei. |
| Protecția și refacerea biodiversității și a ecosistemelor | Utilizarea de specii native în designul spațiilor verzi și a acoperișurilor verzi, pentru a sprijini biodiversitatea și a proteja speciile endemice.  Crearea de zone umede și acvatice, cum ar fi lacuri sau bazine de retenție, pentru a sprijini habitatul unor specii de animale și plante care trăiesc în aceste medii.  Implementarea unor măsuri de protecție a solului, cum ar fi utilizarea de plante care fixează solul și prevenirea eroziunii solului prin plantarea pe pante. |

**In etapa de evaluare tehnica si financiara, verificarea respectarii aspectelor descrise mai sus se va face folosind urmatoarele criterii:**

| **Nr.** | **Criteriu evaluare** | **Da/Nu** | **Aspecte verificate** |
| --- | --- | --- | --- |
| 1 | Au fost prevăzute măsuri privind atenuarea emisiilor GES, cu respectarea legislației in vigoare? (detaliere măsuri) |  | Sunt utilizate materiale ecologice și durabile pentru construcția infrastructurilor verzi?  Sunt utilizate de surse de energie regenerabilă pentru a alimenta iluminatul public sau alte echipamente aferente investitiei? |
| 2 | Au fost prevăzute măsuri de adaptare la schimbarile climatice a infrastructurii vizate, cu respectarea legislației in vigoare? (detaliere măsuri) |  | Este prevazuta folosirea plantelor rezistente la conditiile climatice extreme ale zonei? |
| 3 | Au fost prevăzute măsuri privind utilizarea durabilă și protejarea resurselor de apă, cu respectarea legislației in vigoare? (detaliere măsuri) |  | Proiectul are efecte negative previzibile asupra utilizării durabile și protejării resurselor de apă ori impact asupra acestor resurse, luând în considerare atât efectele directe cât și pe cele indirecte, de pe parcursul duratei de viață a investițiilor? Dacă DA sunt incluse măsuri de compensare/atenuare a acestor efecte?  Este prevazuta utilizarea echipamentelor/instalatiilor cu consum redus de apa, atat pe perioada lucrarilor cat si pe perioada exploatarii? |
| 4 | Au fost prevăzute măsuri de limitare a generării deseurilor, precum și solutiilor de reutilizare, reciclare și valorificare a deșeurilor rezultate în procesul de execuție, cu respectarea legislației in vigoare? (detaliere măsuri) |  | Prin proiect se are în vedere ca 70 % (în greutate) din deșeurile nepericuloase provenite din activități de construcție și demolări și generate pe șantier să fie pregătite pentru reutilizare, reciclare și alte operațiuni de valorificare?  Prin proiect se asigură, în toate etapele, o gestiune corespunzătoare a deșeurilor conform Legii nr. 211/2011 privind regimul deşeurilor, cu modificările şi completările ulterioare, HG nr. 856/2002 (Directiva 2008/98/CE privind deșeurile și de abrogare a anumitor directive) şi respectiv Legea nr. 249/2015 privind modalitatea de gestionare a ambalajelor şi a deşeurilor de ambalaje, cu modificările şi completările ulterioare? |
| 5 | Au fost prevăzute măsuri de reducere a emisiei poluanților în aer și/sau în apă și/sau în sol, cu respectarea legislației in vigoare? (detaliere măsuri) |  | Prin proiect se asigură utilizarea materialelor si tehnologiilor de construcții care conduc la reducerea zgomotului, a prafului și a emisiilor poluante în timpul lucrărilor de renovare sau sunt prevazute masuri de reducere a acestor emisii?  Este prevazuta instalarea de sisteme de canalizare adecvate pentru a preveni scurgerile de apă și poluarea solului și a resurselor de apă?  Utilizarea pesticidelor trebuie redusă la minimum și sunt favorizate abordări sau tehnici alternative, care pot include alternative nechimice la pesticide, în conformitate cu Directiva 2009/128/CE, cu excepția cazurilor în care utilizarea pesticidelor este necesară pentru a controla focarele de dăunători și de boli.  Activitatea reduce la minimum utilizarea îngrășămintelor. Activitatea respectă dispozițiile Regulamentului (UE) 2019/1009 sau normele naționale privind îngrășămintele sau amelioratorii de sol pentru uz agricol. |
| 6 | Au fost prevăzute măsuri privind protecția și refacerea biodiversității și a ecosistemelor, cu respectarea legislației in vigoare? (detaliere măsuri) |  | Amplasarea proiectului este în afara sau în apropierea zonelor sensibile din punctul de vedere al biodiversității (rețeaua de arii protejate Natura 2000, siturile naturale înscrise pe Lista patrimoniului mondial UNESCO și principalele zone de biodiversitate, precum și alte zone protejate etc)?  Sunt utilizate specii native în designul spațiilor verzi pentru a sprijini biodiversitatea și a proteja speciile endemice?  Constructii noi (daca este cazul): Noua construcție nu este construită pe unul dintre următoarele tipuri de teren:  (a) teren arabil și teren pentru culturi cu un nivel de fertilitate a solului și de biodiversitate subterană care se situează între moderat și ridicat, astfel cum se menționează în studiul LUCAS al UE294;  (b) teren virgin cu o valoare ridicată recunoscută în ceea ce privește biodiversitatea și teren care servește drept habitat pentru specii pe cale de dispariție (de floră și faună) incluse pe lista roșie europeană sau pe lista roșie a UICN;  (c) terenuri care corespund definiției pădurilor prevăzute în legislația națională și utilizate în inventarul național al gazelor cu efect de seră sau care, în cazul în care o astfel de definiție nu este disponibilă, corespund definiției FAO a pădurii |